cyanic-selkie/wikianc huggingface dataset:
Sword Art Online
İstehsal
Seriyanın baş qəhrəmanı Kiritonun şəxsiyyətinin ona əsaslanıb-əsaslanmadığı barədə suala Kavahara özü barədə aspektləri personaja yerləşdirmədiyini bildirirək cavab vermişdir. Lakin zarafat edərək əlavə etmişdir: "Əgər Kirito ilə mən arasından bir bənzərlik deməliyəmsə, ikimiz də oyunlarda komanda olmağı bacarmırıq. İkimiz də oyunlarda tək oynamağa üstünlük veririk". Reki Kavahara verdiyi bir müsahibədə də bildirmişdi ki, "Sword Art Online"-dakı qadın personajları yaradarkən real dünyada heç kimdən ilhamlanmamışdır: "Mən adətən yazmazdan öncə hansısa personaj, qurma və ya başqa bir şey üzərində işləmirəm. Hekayəni yazdıqca qız personajlar indiki vəziyyətinə gəlib çatırdılar. Bir şəkildə, dəqiq bilmirəm, amma bir şəkildə subliminal ideyalarım və ya gizli emosiyalarım personajları güclü və bacarıqlı hala gətirir". Kavahara həmçinin əlavə etmişdi ki, o, ranobe seriyasını videooyunları sosial xəstəlik və ya real həyatdan qaçış vasitəsi kimi deyil, daha müsbət xüsusiyyətlərə malik olduğunu göstərmək üçün yazır. Bir tədbirdə isə Kavahara bildirmişdir: "Asunanın şəxsiyyətini mən "Sword Art Online" üçün çox mükəmməl yaratmış ola bilərəm".
Ranobe
Reki Kavaharanın ranobeni çap etdirmək istəyi qəbul edildikdən sonra illüstrator abec-lə birlikdə ranobe üzərində işləməyə başlamışdır. Ranobenin ilk cildi 10 aprel 2009-cu ildə buraxılmışdır. 7 oktyabr 2022-ci ilə kimi 27 cildi çap olunmuşdur. Ranobe seriyasının ilk 8 cildi Sword Art Online, Alfheim Online və Gun Gale Online dünyalarında baş verən arklar haqqındadıdr. Alisizasiya hekayə arkları 9–18-ci cildləri əhatə edir, 19–20-ci cildlər isə Ay beşiyi adlı yan hekayə haqqındadır. Kavahara Sword Art Online: Unital Ring adlı "başqa böyük ark" yazmağı planlaşdırır və bu arkda "əsl dünyaya qayıtmaq" istəyir. Yeni ark ranobe seriyasının 7 dekabr 2018-ci ildə buraxıldı 21-ci cildində başlayacaq.
Japan Expo USA anime festivalındakı panelində Yen Press ranobeni nəşr etdirmək hüquqlarına malik olduğunu açıqlamışdır və ilk cildi 22 aprel 2014-cü ildə nəşr etmişdir. Yen Press "Sword Art Online: Progressive" ranobesini 2015-ci ildə çap etmək üçün də lisenziya hüququ əldə etmişdir. Ranobe seriyası Çin, Tayvan, Cənubi Koreya və Tailandda da nəşr olunur. Bütün dünyada 16,7 milyon nüsxəsi çap olunmuşdur. Ranobe seriyasının gələcəkdə Fransa, Almaniya, İtaliya, Avstriya, İsveçrə, Vyetnam və digər ölkələrdə nəşr olunması planlaşdırılır.
Yazıçı Reki Kavahara tərəfindən Fumio Kunori pseydonimi altında yazılmış adlı bir çox docinşilər mövcuddur. Bir neçə "Material Edition" cildlərinin 80 səhifəlik kolleksiyası 13 fevral 2011-ci ildə çapdan çıxmışdır. "Material Edition"-un 16-cı cildi 30 avqust 2015-ci ildə nəşr olunmuşdur. Kavahara ponz.info saytının əməkdaşı Kurusu Tatsuya ilə birlikdə "Lisbeth Edition", "Silica Edition" və "Pina Edition" kimi docinşilər istehsal etmişdir.
Manqa
Neko Nekobyonun rəssamlığı ilə Lizbet, Silika və Lifa personajlarının ön planda olduğu manqası "Dengeki Bunko Magazine" jurnalının 2013-cü il iyul buraxılışında çap olunmağa başlamışdır. 2014-cü ilin noyabrında Yen Press bu manqanı lisenziyalaşdırmış və 19 may 2015-ci ildə ilk cildi buraxmışdır. "Sword Art Online: Progressive" ranobesinin Kiseki Himuranın rəssamlığı ilə hazırlanmış manqa adaptasiyası "Dengeki G's Magazine" jurnalının 2013-cü il avqust buraxılışında debüt etmişdir. Manqanın bu jurnaldakı serializasiyası 2014-cü ilin mayına qədər davam etmişdir, 2014-cü ilin iyununda "Dengeki G's Comic" jurnalında nəşr olunmağa başlamışdır. Yen Press manqanı lisenziyalaşdıraraq 2015-ci ilin yanvarında və aprelində iki cildini buraxmışdır.
Altıncı manqa adaptasiyası "Sword Art Online: Phantom Bullet" Kotaro Yamada tərəfindən çəkilmişdir. Manqanın ilk fəsli "Dengeki Bunko Magazine" jurnalının 2014-cü il may buraxılışında nəşr olunmuş, qalan fəsilləri Kadokawa nəşriyyatının Comic Walker saytında rəqəmsal formatda yayımlanmışdır. Şii Kiyanın rəssamlığı ilə istehsal olunmuş yeddinci manqa adaptasiyası "Sword Art Online: Calibur" 2014-cü ilin sentyabrından 2015-ci ilin iyuluna kimi "Dengeki G's Comic" jurnalında nəşr olunmuşdur. Manqanın tək cildi 10 avqust 2015-ci ildə çapdan çıxmışdır. Səkkizinci manqa adaptasiyası "Sword Art Online: Mother's Rosario" (rəssam Hazuki Tsubasadır) ranobe seriyasının 7-ci cildinə əsaslanır və "Dengeki Bunko Magazine" jurnalının 2014-cü il iyul sayında serializasiya olunmağa başlamışdır. "Sword Art Online Alternative: Gun Gale Online" adlı doqquzuncu manqa adaptasiyası "Dengeki Maoh" jurnalının 2015-ci il noyabr buraxılışında debüt etmişdir.
Kotaro Yamadanın rəssamlığı ilə hazırlanan "Sword Art Online: Project Alicization" adlı manqa Kadokawa-nın "Dengeki Bunko Magazine" jurnalının 9 avqust 2016-cı ildə çıxan 51-ci cildindən etibarən nəşr olunmağa başlamışdı. Manqa Reki Kavaharanın ranobe seriyalarının "Alisizasiya" arkına əsaslanır. Jurnalın fəaliyyətinin dayanmasından sonra 2020-ci ilin aprelindən "Web DenPlay Comic" vasitəsilə yayımlanır.
27 iyun 2016-cı ildə Kadokawa Niconico vasitəsilə "Sword Art Online" adlı jurnal buraxacağını açıqlamışdır. İlk sayının 2016-cı ilin oktyabrının sonunda buraxılacağı jurnalda "Sword Art Online: Hollow Realization" videooyununun manqa adaptasiyası da daxil olmaqla manqalar, həmçinin SAO franşizinin oyunları, animeləri və ranobeləri haqqında xəbərlər nəşr olunacaq.
Anime
"Sword Art Online" ranobesinin anime adaptasiyası 2011-ci ildə baş tutan Dengeki Bunko Payız Festivalında açıqlanmıdır. Həmin tədbirdə "Accel World" ranobesinin də animeyə adaptasiya olunacağı məlum olmuşdu. Anime serialı A-1 Pictures studiyası tərəfindən Tomohiko İtonun rejissorluğu ilə çəkilmişdir. Bəstəkar rolunda isə Yuki Kaciura çıxış etmişdir. Anime serialı Tokyo MX, tvk, TVS, TVA, RKB, HBC və MBS kanallarında 2012-ci ilin 7 iyulundan 22 dekabrına kimi, AT-X, Chiba TV və BS11 kanallarında isə başqa tarixlər arasında nümayiş etdirilmişdir. Crunchyroll və Hulu vasitəsilə də yayımlanmışdır. Animenin ssenarisi üçün ranobenin ilk dörd cildindən və səkizinci cildin bəzi hissələrindən istifadə olunmuşdur.
Anime Aniplex of America tərəfindən Şimali Amerika regionu üçün lisenziyalaşdırılmışdır. İngiliscə dublajı 27 iyun 2013-cü ildən 15 fevral 2014-cü ilə kimi Toonami-də yayımlanmışdır. Aniplex of America 2013-cü ilin 13 avqustundan 19 noyabrına kimi animeni 4 DVD və Blu-ray dəstində buraxmışdır. Manga Entertainment ilk seriyaları BD/DVD formatında 2013-cü ilin dekabrında Böyük Britaniyada buraxmışdır. Madman Entertainment isə animeni Avstralasiya regionu üçün lisenziyalaşdırmış və ABC3 kanalı vasitəsilə 7 iyun 2014-cü ildə yayımlamağa başlamışdır. Anime serialını 15 mart 2015-ci ildən Netflix vasitəsilə Şimali Amerikada izləmək mümkün olmuşdur.
31 dekabr 2013-cü ildə anime serialında baş verən əsas hadisələri ələ alan anime televiziya filmi — "Sword Art Online Extra Edition" yayımlanmışdır. Anime televiziya filminin əsas mahnısı Eyr Aoy tərəfindən ifa olunan mahnısıdır. "Extra Edition" Yaponiyada yayımlandıqdan bir neçə saat sonra bütün dünyada yayımlanmışdır. Daisuke vasitəsilə bütün dünyada yayımlanan bu iki saatlıq anime televiziya filmi ancaq fransızdilli ölkələrdə, eləcə də, Çin və Cənubi Koreyada göstərilməmişdir. Daisuke ingilis, ispan, portuqal, italyan, alman dillərində subtitrlar təklif etmişdir. İngilisdilli ölkələr, eləcə də, Meksika, Mərkəzi və Cənubi Amerika ölkələri anime televiziya filmini Crunchyroll vasitəsilə izləmək imkanına malik olmuşdur. "Extra Edition" Cənubi Koreyada Aniplus kabel televiziyası, Çində isə LeTV saytı vasitəsilə yayımlanmışdır. Fransızdilli ölkələr üçün isə bu imkanı Wakanim saytı yaratmışdır. "Extra Edition" anime televiziya filminin Blu-ray və DVD-si Yaponiyada 23 aprel 2014-cü ildə buraxılmışdır. Məhdud nəşrə Kanae İto tərəfindən ifa olunan Yuinin personaj mahnısı "Heart Sweet Heart" və Reki Kavahara tərəfindən yazılmış orijinal yan hekayə daxil edilmişdi.
5 iyun 2014-cü ildə davam mövsümü — "Sword Art Online II" yayımlanmağa başlamışdır. İkinci mövsümün ilk 14 seriyası ranobe seriyasının beşinci və altıncı cildlərinin adaptasiyasıdır və "Kabus gülləsi" arkı adlanır. 15–17-ci seriyalar "Kalibur" arkı (səkkizinci cildin adaptasiyası), 18–24-cü seriyalar "Ananın rozariosu" arkı (yeddinci cildin adaptasiyası) adını daşıyır. İkinci mövsümün premyerası 29 iyundan 4 iyula kimi Almaniya, ABŞ, Fransa, Honkonq, Tayvan, Cənubi Koreya və Yaponiyada yayımlanmışdır.
Reki Kavaharanın orijinal hekayəsi ilə çəkilən "Sword Art Online: Ordinal Scale" anime filminin premyerası 18 fevral 2017-ci ildə baş tutmuşdur.
1 oktyabr 2017-ci ildə baş tutmuş Dengeki Bunko Aki no Saiten 2017 tədbirində anime serialının "Sword Art Online: Alicization" adlı üçüncü mövsümü, eləcə də, "Sword Art Online Alternative: Gun Gale Online" adlı spin-off anime serialı anons edilmişdir. 3Hz studiyası tərəfindən çəkilən "Sword Art Online Alternative: Gun Gale Online" 2018-ci ilin aprelində yayımlanmağa başlamışdır. "Sword Art Online: Alicization" isə 7 oktyabr 2018-ci ildən Tokyo MX, Tochigi TV, GTV, BS11, MBS kanalları vasitəsilə yayımlanır. Crunchyroll vasitəsilə də nümayiş etdirilir. Serialın ilk 24 seriyalıq birinci hissəsi 30 mart 2019-cu ilə kimi yayımlanmışdır. "War of Underworld" adlı 25 seriyalıq ikinci hissəsi isə 2019-cu ilin oktyabrında yayımlanmağa başlanacaqdır. Anime "Alisizasiya" arkının hamısını – 9–18-ci cildləri əhatə edir və təxminən 50 seriya davam edəcək. Birinci seriya 50 dəqiqə davam etmişdir. Yaponiya, ABŞ, Fransa, Almaniya, Rusiya, Avstraliya və Koreyada premyeraları baş tutmuşdur. Yaponiya premyerası 15 sentyabr 2018-ci ildə Tokio Beynəlxalq Forumu Zalının C binasında iki dəfə (12:00 və 15:30) keçirilmişdir. The English dub of the third season premiered on February 9, 2019 on Toonami. Mövsümün ranobenin 9–18-ci cildləri əsasında 4 kurs davam etməsi planlaşdırılırdı. Lakin mövsüm 24 mart 2019-cu ildə 24 seriya yayımlandıqdan sonra fasilə vermiş və bu zaman ranobenin 14-cü cildinə qədər olan hekayə adaptasiya olunmuşdur. 12 oktyabr 2019-cu ildə ikinci hissə "War of Underworld" altbaşlığı ilə yayımlanmağa başlamışdır. "War of Underworld"-un ikinci hissəsinin 2020-ci ilin aprelində yayımlanması planlaşdırılsa da, koronavirus pandemiyasına görə 2020-ci ilin iyuluna kimi təxirə salınmışdır.
Musiqi
Yuki Kaciura "Sword Art Online" animesi saundtreklər bəstələmişdir. Saundtreklər animenin DVD və BD buraxılışının 4-cü və 7-ci cildlərinin məhdud nəşrlərində buraxılmışdır. İkinci mövsümün saundtrekinin birinci cildi isə mövsümün DVD və BD buraxılışının 3-cü və 7-ci cildləri ilə birlikdə buraxılmışdır.
Anime adaptasiyasının 14-cü seriyasına qədər istifadə olunmuş açılış mahnısı LiSA tərəfindən ifa olunan "Crossing Field" mahnısı, bağlanış mahnısı isə Haruka Tomatsu tərəfindən ifa olunan  mahnısıdır. 15-ci seriyadan etibarən açılış mahnısı kimi Eyr Aoy tərəfindən oxunan "Innocence" mahnısı, bağlanış mahnısı kimi Luna Haruna tərəfindən oxunan "Overfly"  mahnısı səsləndirilmişdir.
Üçüncü mövsümün birinci açılış mahnısı LiSA tərəfindən ifa olunan "Adamas" mahnısı, birinci bağlanış mahnısı isə Aoy tərəfindən ifa olunan mahnısıdır. İkinci açılış mahnısı Asca tərəfindən ifa olunan "Resister", mahnısı ReoNa tərəfindən ifa olunan "Forget-me-not" mahnısıdır. 19 seriyada ReoNa tərəfindən ifa olunan mahnısı da səsləndirilmişdir.
Animenin DVD və BD buraxılışlarına bir çox personaj mahnıları əlavə edilmişdir. Bu mahnılar iki yığma albomda toplanmışdır: "Sword Art Online Song Collection" (I mövsümün cildlərindəki personaj mahnıları) 27 avqust 2014-cü ildə,, "Sword Art Online Song Collection II" (II mövsümün personaj mahnıları) 22 mart 2017-ci ildə buraxılmışdır.
Videooyun
2011-ci ildə baş tutmuş Dengeki Bunko Payız Festivalında məlum olmuşdu ki, Reki Kavaharanın ranobeləri əsasında videooyunlar hazırlanacaq. İlk oyun Bandai Namco Games tərəfindən PlayStation Portable platforması üçün istehsal olunmuş oyunudur. Oyun alternativ süjet xəttinə malikdir: ranobedən və animedən fərqli olaraq Kirito Hitklifi məğlub etsə də, oyunçular oyundan çıxa bilmirlər, Lifa və Sinon özləri Sword Art Online oyununa qoşulurlar. Oyunun həm məhdud, həm də daimi boks-seti 14 mart 2013-cü ildə buraxılmışdır.
PlayStation Vita üçün nəzərdə tutulmuş "Sword Art Online: Hollow Fragment" oyunu 24 aprel 2014-cü ildə buraxılmışdır və CERO tərəfindən C reytinqi ilə qiymətləndirilmişdir. "Sword Art Online: Hollow Fragment" "Sword Art Online: Infinity Moment" oyunu ilə eyni alternativ süjet xəttinə sahibdir. "Hollow Fragment" əvvəlki oyunun bütün "Mərtəbə təmizləmə" məzmununa, eləcə də, Aynkradın "Boşluq bölgəsi" adlı kəşf edilməmiş yerinə malikdir. Baş qəhrəman Kirito daha sonra oyunun açar personajlarından biri olacaq müəmmalı personaj ilə döyüşür. Oyun Yaponiyada yayımlandığı ilk həftədə 145.029 nüsxə satmış və həmin həftə Yaponiya proqram təminatı satışları siyahısına başçılıq etmişdir. Oyun Namco Bandai Games Taiwan tərəfindən Çin və ingilis subtitrları ilə Tayvanda da buraxılmışdır.
Üçüncü oyun — "Sword Art Online: Lost Song" Artdink tərəfindən PlayStation 3 və Vita platformaları üçün istehsal olunmuş və Yaponiyada 26 mart 2015-ci ildə buraxılmışdır. Asiyada ingilisdilli versiyası da yayımlanmışdır. Oyunun prodüseri 2014-cü ilin oktyabrında oyunun açıq dünya və RPG olduğunu, orjinal süjet xəttinə malik olduğunu, hadisələrin Alfheym dünyasında baş verdiyini və personajların uça bildiklərini açıqlamışdır. Buraxıldığı ilk həftədə oyunun PlayStation Vita versiyasının 139.298 nüsxəsi, PlayStation 3 versiyasının 55.090 nüsxəsi satılmış və həmin həftə Yaponiya proqram təminatı satışlarından uyğun olaraq 2-ci və 6-cı yerləri tutmuşdur (birinci yerdə "Bloodborne" oyunu).
PlayStation 4 və Vita platformaları üçün istehsal olunan "Sword Art Online: Hollow Realization" adlı dördüncü oyun Yaponiyada 27 oktyabr 2016-cı ildə, bütün dünyada isə 18 noyabr 2016-cı ildə buraxılmışdır.
Mobil telefonlar üçün nəzərdə tutulmuş "Sword Art Online: End World" sosial şəbəkə oyunu 28 fevral 2013-cü ildə yayımlanmışdır və oyundan 1 milyondan çox istifadəçi qeydiyyatdan keçib. Android və iOS üçün nəzərdə tutulmuş freemium oyunu "Sword Art Online: Code Register" 2014-cü ildə istehsal olunmuşdur və indiyə qədər oyunu 3 milyondan çox istifadəçi yükləmişdir. Mobage brauzer oyunu platforması və mobil telefonlar üçün istehsal olunmuş "Sword Art Online: Progress Link" oyunu 10 fevral 2015-ci ildə buraxılmışdır. 2016-cı ildə Bandai Namco Android və iOS platformaları üçün "Sword Art Online: Memory Defrag" adlı oyun buraxmışdır.
Dengeki Bunko imprinti altında nəşr olunmuş əsərlərdə yer alan müxtəlif personajların göründüyü və Sega tərəfindən istehsal olunmuş "Dengeki Bunko: Fighting Climax" döyüş oyununda Kirito, Asuna, Lifa, Yuuki və LLENN personajları da yer alır. Brauzer oyunu "Sword Art Quest" və onun sikveli "Sword Art Quest II" oyununda oyunçular personajlarını inkişaf etdirib mükafatlar qazanmalıdırlar. "SAO -Log Out-" adlı ödənişli Android oyununda isə istifadəçilər personajları yükləyə və onlara oynaya bilər, divar kağızları əldə edə bilərlər.
Kadokawa və Japan IBM tərəfindən "Sword Art Online" əsasında Virtual Reallığa malik Kütləvi Çoxoyunçulu Onlayn Oyun istehsal olunmuşdur. Lakin demo olduğundan tam oyun kimi buraxılmayacaq. 2016-cı ilin oktyabrında "Accel World VS Sword Art Online: Millennium Twilight" adlı videooyun anons edilmişdir. Oyun "Sword Art Online" franşizi ilə birlikdə krossover təşkil edəcək və 2017-ci ildə Bandai Namco Entertainment tərəfindən Playstation 4, Playstation Vita və Windows platformaları üçün buraxılmışdır.
"Gun Gale Online"-a əsaslanan "Sword Art Online: Fatal Bullet" adlı oyun 18 avqust 2017-ci ildə anons edilmişdir. Oyun 2018-ci ildə PS4, Xbox One və PC platformaları üçün buraxılmışdır. Bandai Namco tərəfindən "Sword Art Online: Integral Factor" adlı smartfon oyunu da anons edilmişdir. Bu oyunda oyunçu Koharu adlı partneri ilə (səsləndirən Ari Ozava) Aynkradın 100 mərtəbəsini təmizləməlidir.
Bandai Namco Entertainment Yaponiyada iOS və Android əməliyyat sisteləri üçün "Sword Art Online VR: Lovely Honey Days" adlı mobil oyun buraxmışdır. Birinci epizodu oynamaq sərbəstdir, lakin ikinci və qalan epizodları pulla almaq lazımdır. Bandai Namco "Sword Art Online Arcade: Deep Explorer" adlı 3 onlayn oyunçunun eyni anda oynaya biləcəyi kəşf etmə RPG oyunu anons etmişdir. Bu seriyadakı ilk arkada oyunudur. Yaponiya arkadalarında 2019-cu ilin yazından peyda olacaq.
Bandai Namco tərəfindən Alisizasiya arkına əsaslanan "Sword Art Online: Alicization Lycoris" adlı videooyun anons edilmişdir. Oyun PS4, Xbox One, və Windows platformaları üçün buraxılacaq. Oyun ranobenin 9–18-ci cildlərinin əhatə edəcək.
Teleserial
2 avqust 2016-cı ildə Skydance Media "Sword Art Online" franşizinin teleserial adaptasiyasını çəkmək hüquqlarını əldə etdiyini açıqlamışdır. Laeta Kaloqridis ssenarist və icraçı prodüser olacaqdı. Teleserialın digər icraçı prodüserləri şirkətin CEO-su Devid Ellison, Dana Qoldberq və Mersi Ross olacaqdılar. 2018-ci ilin fevralında serial çəkmək hüquqlarının Netflix-ə satıldlığı bildirilmişdir.
Qəbul
"Oricon"-a görə ranobe seriyası 2012-ci ilin ən yaxşı satan ranobe seriyası olmuşdur: səkkiz cildi ən yaxşı satan ranobelər siyahısında yer almışdır. "Sword Art Online" "Kono Light Novel ga Sugoi!" reytinqlərində 2012 və 2013-cü illərdə 1-ci yerdə göstərilmiş, 2011, 2014 və 2015-ci illərdə isə ilk onluqda qərarlaşmışdır. Ranobe həmçinin 2016-cı ilin birinci yarısında Yaponiyada ən yaxşı satan ikinci ranobe (489.374 nüsxə), ümumilikdə isə ən yaxşı satan üçüncü ranobe (1.020.673 nüsxə) olmuşdur. "Sword Art Online: Progressive" ilin birinci yarısında 321.535 nüsxə, ümumilikdə isə 361.088 nüsxə (13-cü yer) satmışdır. 2017-ci ilə kimi bütün dünyada ranobenin 20 milyondan çox nüsxəsi buraxılmışdır.
Kotaku-nun tənqidçisi Riçard Eysenbeys "Sword Art Online"-nı son illərin ən "ağıllı" anime serialı adlandırmış, virtual reallığın insan psixologiyası üzərindəki təsirlərinin dərin uzaqgörənliyinə, MMPORG qurması vasitəsilə realistik iqtisadiyyat və cəmiyyət yaratmaqla əlaqədar sosioloji baxışlarına və ssenari müəlliflərinin müxtəlif janrlarından istifadə etmək bacarığına görə tərifləmişdir. Eysenbeys qeyd etmişdir ki, baş qəhrəmanlar Kirito ilə Asuna arasındakı romantik münasibətlər virtual reallıq dünyasında sevginin necə olduğu tərifinə uyğun gəlir. Buna baxmayaraq, Eysenbeys ilk tənqidlərini qeyd edəndə ancaq animenin ilk 12 seriyasını izləmişdi. Eysenbeys animenin ikinci hissəsini məzmun tvistlərinin əla istifadəsinə və yaxşı yazılmış, inandırıcı antaqonistinə görə tərifləmişdir, lakin o, serialın ilk pozitiv aspektlərinin ikinci hissədə itdiyini hiss etmişdir: onun fikrincə onlayn oyunda psixoloji əksetmə və sosial qarşılıqlı əlaqəyə daha çox diqqət verilsəydi, anime daha realistik görünərdi. Eysenbeys bildirmişdi ki, animenin ikinci hissəsində Asuna çarəsizlik içində olan qızdır və baş qəhrəmanın axtarışda olduğu "element"dən başqa bir şey olmamasını görmək kədərləndiricidir. Tənqidinin sonunda hər iki hissənin gözəl olduğunu qeyd etmişdir.
Anime News Network-dan Rebekka Silverman animeni süjet xəttinin gedişatına və "səliqəsiz" ssenarisinə görə tənqid etmişdir. Teron Martin bildirmişdi ki, animenin hekayəsi ölüm-dirim məsələsində lazım olan ağırlıq səviyyəsinə çatmağa və baş qəhrəman Kiritonu "tənha canavar" kimi göstərməyə çalışır. DeviceCritique başa salmışdır ki, "Sword Art Online" inkişaf etməkdə olan virtual reallıq bazarına təsir göstərir və Oculus Rift-i virtual reallığın başlanğıc nöqtəsi üçün əsas misal kimi göstərmişdir. DeviceCritique "Sword Art Online"-ı virtual reallıq oyunlarının psixoloji və sosial aspektlərinin başa salınmasına görə tərifləmişdir. "The Muse"-dən Adam Feysi anime serialını cinsiyyətçi olduğuna, qadın personajları isə həddən artıq seksual göstərildiklərinə görə tənqid etmişdir.
Kirito "Eromanga Sensei" anime serialının 8-ci seriyasında kameo etmiş və Yoşitsuqu Matsuoka tərəfindən canlandırılmışdır.
Stiven Spilberqin 2018-ci il istehsalı "Birinci oyunçu hazırdır" filmində "Sword Art Online"-a bir neçə istinad edilmişdir. 2011-ci ildə "Birinci oyunçu hazırdır" romanını yazan Ernest Klin bir müsahibəsində "Sword Art Online"-ı müzakirə etmiş, Yaponiyada bir tədbirdə Reki Kavahara ilə tanış olduğunu və ideal virtual dünyalar yaratmaq barədə müzakirə etdiklərini bildirmişdir.
Hərzənəq (Şəbüstər)
Hərzənəq — İranın Şərqi Azərbaycan ostanının Şəbüstər şəhristanı ərazisinə daxil olan kənd.
Əhalisi
2006-cı il məlumatına görə kənddə 111 nəfər yaşayır (32 ailə).
Həmçinin bax
Mahmudəli Çöhrəqanlı
Çiləotu
—  aləminin  dəstəsinin  fəsiləsinə aid bitki cinsi.
Carex lasiocarpa
—   fəsiləsinin  cinsinə aid bitki növü.
Rosemari Quispe
Karyerası
Rosemari Quispe birinci dəfə Olimpiya Oyunlarına 2016-cı ildə qatıldı. O, Braziliyanın Rio-de-Janeyro şəhərində baş tutan XXXI Yay Olimpiya Oyunlarında marafon yarışlarında qüvvəsini sınadı və məsafəni 2 saat 58 dəqiqə 32 saniyəyə qət edərək 157 marafonçu sırasında 117-ci yeri tutdu.
Cədaqiyə (Zəncan)
Coğrafi yerləşməsi
Mərkəzi şəhristanının Əbhər bölgəsinin Əbhərrid kəndistanında, Əbhər qəsəbəsindən 29 km şimal-qərbdədir.
Əhalisi
Kənddə 2006-cı il siyahıya alınmaya görə 560 nəfər yaşayır (151 ailə).
Snop fəvvarəsi
Snop fəvvarəsi — «Peterhof» saray-park kompleksinin Monplezir bağında yerləşən mərkəzi fəvvarələrindən biridir.
Tarixi
Snop fəvvarəsi I Pyotrun əmri ilə Peterhofda tikilmiş ilk fəvvarələrdən biri sayılır. O 1722-1723-cü illərdə Nikolo Mikettinin və fəvvarə ustası Sualemin rəhbərliyi altında tikilmişdir. Fəvvarə kompozisiyasının mərkəzində - hündür, tuf materiaından hazırlanmış tumba yerləşir. Onun içərisindən yüksək təzyiqlə su şırıntısı ətrafa yayılır. Ondan aşağıda su şırıntıları üçün dairəvi formada daha 24 kiçik dəlik yerləşir.
İvənd (Şəbüstər)
İvənd — İranın Şərqi Azərbaycan ostanının Şəbüstər şəhristanı ərazisinə daxil olan kənd.
Əhalisi
2006-cı il məlumatına görə kənddə 1,312 nəfər yaşayır (328 ailə).
Sen-Pri (Val-d'Uaz)
Bələdiyyə Paris şəhərinin 19 km şimal, Serji bələdiyyənin 15 km şərqdə yerləşir.
Demoqrafiya
Əhalinin dinamikası (Cassini и INSEE ):
Yunis Paşa
Yunis Paşa (ö. 1517) — Yavuz Sultan Səlim dönəmində 23 yanvar 1517 - 13 sentyabr 1517 tarixlərində ümumilikdə 7 ay 20 gün Osmanlı imperiyasının sədrəzəmi olmuş dövlət adamı, Osmanlıların Misirdəki ilk bəylərbəyi.
Həyatı
Dövrün mənbələrində həyatının ilk illəri haqqında və saraya necə alınması barədə məlumat yoxdur. Buna baxmayaraq bəzi araşdırmalarda alban əsili olduğu və dəvşirilərək saraya alındığı bilinir. II Bəyazid dönəminə aid xəzinə dəftərlərində qapıçıbaşı olaraq qeyd olunur. 1501-1505 tarixlərində qapıçıbaşı olmuş, ardından 10 sentyabr tarixində yeniçəri ağalığı ilə saraydan ayrılmışdır. Ehtimal olunur ki, hələ qapıçıbaşı ikən II Bəyazidin qızı Səlcuq Sultanın Mustafa Paşaoğlu Mehmed bəylə olan evliliyindən doğulan Aslıhan xanım Sultanla evləndirilmişdir. Bu evlilik haqqında ilk yazılı mənbə isə 19 fevral 1502 tarixli xəzinə dəftərləridir. 5 il davam edən yeniçəri ağalığı dövründə 1509 tarixli İstanbul zəlzələsinə şahid oldu və İstanbulun yenidən bərpasında vəzifələndirildi. Şahqulu ağa Təkəli üsyanı əsnasında üsyanı yatırmaqla vəzifələndirilən Sədrəzəm Əli Paşanın rəhbərlik etdiyi yeniçərilərlə getməyərək paytaxtda qaldı. Şahzadə Səlimin taxt uğrunda ayaqlandığı və Rumeliyə gələrək atası II Bəyazidə məktub yazdığı günlərdə tabeliyindəki yeniçərilərin Şahzadə Səlimi dəstəkləməsinə baxmayaraq Yunis ağa padşahın tərəfini tutmuş, bunun qarşılığında da 1 sentyabr 1511 tarixində Anadolu bəylərbəyi seçildi.
Yunis Paşanın Anadolu bəylərbəyiliyi şox çəkmədi. 12 yanvar 1512 tarixində Sənan Paşa üçüncü vəzir seçildi və ondan boşalan Rumeli bəylərbəyiliyinə Yunis Paşa gətirildi. Ehtimal olunur ki, bu illərdə o da Şahzadə Səlimin tərəfdarları arasına qatılmışdır. Yavuz Sultan Səlimin taxta çıxması ilə II Bəyazidlə birlikdə Dimetokaya çəkildi. Ancaq II Bəyazidin yolda vəfat etməsilə Rumeli bəylərbəyiliyindən alınaraq o illərdəki ən uzaq region olan Bosniya bəylərbəyiliyinə gətirildi. Bunun səbəbi isə vaxtilə ata-oğul arasında gedən taxt mübarizəsində şahzadənin tərəfini tutması idi. Uzun müddət Bosniya bəylərbəyi olan Yunis Paşa Çaldıran səfəri əsnasında burada qalan ölkənin qərb sərhəddini qorudu. Bu əsnada 25 sentyabr 1515 tarixində Klis qalasını ələ keçirdi. Ardından 13 oktyabrda paytaxta çağırılmış, 14 dekabrda Ədirnəyə gələrək burada paşalarla görüşmüş, oğlu Mehmed Çələbi ilə birlikdə hədiyyələr təqdim etmişdir. Ancaq o gün toplanan divan məclisində qəzəblənən Sultan Səlim paşanı və oğlunu qəbul etməmiş, paşanın gətirdiyi hədiyyələr də divan otağında qalmışdır. Gəldikdən 2 gün sonra Sultan Səlimlə görüşən Yunis Paşa bu əsnada Rumeli bəylərbəyi seçildi, ancaq Misir səfərindən öncə 26 aprel 1516 tarixində vəzir seçildi. Mərcidabık döyüşündə ordunun sol cinahında yer aldı. Qələbənin ardından Hələb əmiri Xeyir bəyin Osmanlıya tabe olmasında və Sinay səhrasının 13 gün ərzində keçilməsində mühüm rol oynadı. 15 dekabr 1516 tarixində Dəməşqdən Misirə yola düşən padşahın yanında yer aldı və onunla birlikdə Qüds şəhərini ziyarət etdi. Ridaniyə döyüşündə də sol cinahda yer alan Yunis Paşa Sədrəzəm Sənan Paşaya hücum edərək ölümünə səbəb olan Məmlük dəstələrini darmadağın etdi. Ardından Qahirənin ələ keçirilməsi ilə vəzifələndirildi. 3 gün davam edən mübarizənin ardından şəhər ələ keçirildi. Bu əsnada oxla yaralandı. Şəhərin ələ keçirilməsindən sonra 3 fevral 1517 tarixində sədarətə gətirildi. Yaralandığına görə, Qahirədən qaçan son Məmlük sultanı Tomanbayı təqib edə bilmədi və şəhərdə qaldı.
Tomanbayın ələ keçirilməsinin ardından 10 aprel 1517 tarixində toplanan divan məclisində Misir bəylərbəyi seçildi və Yunis Paşa Qahirədəki təhlükəsizliyi təmin etmək, yerli Məmlük əmirlərini Osmanlıya tabe etmək və bölgədə Osmanlı sistemini qurmaqla vəzifələndirildi. Ancaq bu vəzifələri düzgün yerinə yetirmədi. Buradakı ərəb və Məmlük əmirlərinə qarşı sərt tədbirlər aldı və buna görə də yerli əhali Yunis Paşadan narazı qaldı. Buna görə də bu vəzifəsində çox qala bilmədi. İstanbula dönüş yolunda ikən 31 avqust 1517 tarixində Misir bəylərbəyiliyindən alındı və yerinə Xeyir bəy gətirildi. Buna baxmayaraq sədarətdə qaldı. Ancaq Yunis Paşa bunu qəbul etmədi və padşaha öz etirazını bildirdi. Bundan başqa ələ keçirilən Canbərdi Qəzainin bağışlanaraq Dəməşq hakimi təyin olunmasına da qarşı çıxan Yunis Paşa toplanan bir divan məclisində Sultan Səlimi o qədər qəzəbləndirmişdi ki, məclisin ardından 13 sentyabr 1517 tarixində Sultan Səlimin göndərdiyi cəlladlar vasitəsilə edam edilmiş, başı 3 gün nizəyə taxılaraq gəzdirilmişdir. Ardından cənazəsi yol üzərindəykən dəfn olunmuşdur.
Pentacalia loretensis
— fəsiləsinin  cinsinə aid biki növü.
Cəfalı (Marağa)
Cəfalı — İranın Şərqi Azərbaycan ostanında kənd.
Araneomorf hörümçəklər
—  aləminin  tipinin  sinfinin  dəstəsinə aid heyvan infradəstəsi. Bu yarımdəstənin nümayəndələri çox iri zəhər vəzilərinə malikdirlər.
Cəfalı (Marağa)
Coğrafi yerləşməsi
Marağa şəhristanının Mərkəzi bölgəsinin Qavdul kəndistanında, Marağa şəhərindən 42 km cənub-şərqdədir.
Araneomorf hörümçəklər
Ümumi xarakteristika
Araneomorf hörümçəklərin xeliserləri aşağıya doğru əyilmişdir. Hypochilidae fəsiləsi müstəsna olmaqla, araneomorf hörümçəklər bir cüt ağciyərə malikdir.
Təsnifat
Bu yarımdəstəyə dünya faunasında yayılan 53 fəsiləyə mənsub hörümçək növü daxildir.
Fəza astronomiyası
Fəza astronomiyası - Astronomianın bu sahəsinin vəzifəsi qalaktikamızı və onun quruluşunu öyrənməkdir. Qalaktikamızızdan kənar məkanı, o cümlədən digər qalaktikaları isə qalaktikadankənar astronomiya tədqiq edir. Fəza astronomiası qalakitikaların yaranması və təkamülü məsələlərini öyrənmir.
Qalaktikamızın öyrənilməsi digər eyni sistemlərin öyrənilməsi məsələsini asanlaşdırır. Bizim kosmik fəzamızın müəyyən dərinliklərin öyrənilməsi o hissələrin toz dumanına bürünməsi səbəbində problemlidir. Ancaq radoastronomiyanın inkişafı bu problemin həllinə müəyyən qədər kömək edir.
Fəza stronomiasyası həmçinin Müxtəlif koordinat sistemləri vasitəsi ilə göy cisimlərinin yerinin müəyyənləşdirilməsi üçün riyazi metodları hazırlayır.
Eukariotlar
Eukariotlar və ya Nüvəlilər (  — yaxşı və  — nüvə) — Hüceyrələrində nüvə olan canlı orqanizmlərin domeni (aləmüstü). Bakteriyalar və Arxeyalardan başqa bütün orqanizmlər nüvəlidir.
İşıq-optiki və elektron mikroskopları vasitəsilə müxtəlif bir və çoxhüceyrəli orqanizmlərin tədqiqi göstərmişdir ki, hüceyrələr öz quruluşlarına görə iki qrupa bölünürlər.
Prokariot hüceyrələr tək hüceyrə membranına malik olan xırda və sadə quruluşlu hüceyrələrdir. Onların orta ölçüsü 5 mkm olur. Onlarda, adətən, membran quruluşuna malik orqanellalar yoxdur, məs., mitoxondirilər və endoplazmatik tordakı kimi. Hüceyrə nüvəsinin əvəzinə onun ekvivalenti (nukleoid) olur ki, bu da sıx spiral şəklində burulmuş yeganə bir DNT molekulundan ibarətdir. Bundan başqa bakteriyalar eukariotların nüvə xarici DNT- lərinə oxşar xırda plazmid formalı DNT-lərdən ibarət ola bilir.
Çox güman ki, prokariotlar bioloji tekamül prosesində eukariotlardan əvvəl əmələ gəlmişlər.
Eukariot hüceyrələr prokariotlara nisbətən daha iri və mürəkkəbdirlər. Eukariot hüceyrələrin orta ölçüsü 13 mkm-ə yaxındır.Onların həcmləri prokariot hüceyrələrin həcmindən 1000-10000 dəfə böyük olur. Hüceyrə daxili membranlarla müxtəlif kompartmentlərə ayrılmışdır. Orqanoidlərin üç növü: hüceyrə nüvəsi, mitoxondriya və plastidlər protoplazmadan iki membrandan ibarət qişa ilə ayrılmışdır.
Konqo DR bayrağı
Konqo Demokratik Respublikası bayrağı — Afrikada yerləşən müstəqil dövlət Konqo Demokratik Respublikasının dövlət bayrağı. Bayraq mavi fonda yerləşən sarı beşguşəli ulduzdan və bayrağı dioqanal kəsən sarı cizgili qırmızı xətdən ibarətdir. Bayraq 20 fevral 2006-cı ildə qəbul olunub. 2005-ci ilin dekabrında təsdiqlənmiş yeni konstitusiya 1963-1971-ci illərdə istifadə olunmuş bayrağa çox oxşar bu bayrağın istifadə edilməsinə dəstəkləyib. 1963-1971-ci illərdə istifadə olunmuş bayraq ilə yeni bayraq arasındakı fərq yeni bayraqda göy rəngin daha açıq olmasıdır. Bayraqda göy rəng sülhü, qırmızı ölkə uğrunda ölən şəhidlərinin qanını, sarı rəng ölkənin zənginliyini, sarı ulduz isə ölkənin işıq saçan gələcəyini simvolizə edir.
Əvvəlki bayraqlar
Konqo krizisində Mobutu Sese Sekonun hakimiyyətə çıxmasından sonra indiki bayrağa çox bənzər bayraq qəbul edilib. İndikindən fərqli olaraq bu bayraqda ulduz daha kiçik, göy rəng daha tünd və qırmızı xətt daha nazik idi. Qırmızı rəng qanı, sarı rəng firavanlığı, göy rəng ümidi, ulduz isə birliyi təmsil edirdi. Ölkənin adının Zair olmasından sonra bu bayrağın əvəzinə yaşıl fonun mərkəzində sarı dairə olan və dairənin içində məşəl tutan qolun təsvir olunduğu tamamilə başqa bayraq qəbul olundu. Bu bayraq isə Birinci Konqo müharibəsinə qədər istifadə olundu.
Cəfərabad (Miyanə)
Coğrafi yerləşməsi
Miyanə şəhristanının Türkmən bölgəsinin Üçtəpə kəndistanında, Miyanə şəhərindən 14 km qərbdədir.
Qalstuk
Qalstuk — geyim aksesuarı thumb|[[Kimyəvi elementlərin dövri cədvəli qalstukun üzərində.]]
Uzun və mübahisəli keçmişi olan qalstuklardan bu gün dünyada təqribən 650 milyon adam istifadə edir. Bir ildə satılan qalstukların sayı isə 800 milyona yaxındır. Qalstukları 1618–1648-ci illərdə baş verən məşhur 30 illik müharibənin yadigarı da saymaq olar.
Tarixi
Qalstukun tarixi keçmişi Türk qatillərinə məxsusdur
1660-cı ildə Osmanlılar Avstriya ordusuna məğlub olduğu zaman Avstriya-Macarıstan İmperiyası tərkibində olan Xorvatiyadan (Kroatia) bir qrup əsgər zəfərin qəhrəmanları olaraq Parisə aparıldılar və kralın hüzuruna çıxarıldılar. Bu əsgərlərin boğazlarına xanımları tərəfindən rəngli dəsmallar bağlamışdı. Əsgərlər bu yaylıqlara baxıb öz ailələrini yada salırdılar. Bu dəsmallar romalılar dövründə səs tellərini isti saxlamaq üçün taxılan dəsmallara oxşayırdı. Kral çox bəyəndi və özü də krallıq qalstukları taxan bir ordu qurdu.
Qalstuk sözü "Kroatdan" əmələ gəlib. Çox keçmir ki, bu moda İngiltərəyə sıçradı. O vaxtlar qalstuklar o qədər möhkəm bağlanmışdı ki, insanlar boyunlarını döndərmədən ətrafa baxa bilmirdilər. Amma onlar qılınc zərbəsindən boynu qoruyurdu. 1960-cı illərdə qalstuklar bir az gözdən düşsə də, 1970-ci illərdə yenidən populyarlığı artdı.
Qalstuk sözünün etimologiyası
Azərbaycan dilində işlədilən "qalstuk" kəlməsi isə alman dilindən “halstuch” (boğaz dəsmalı) şəklində rus dilinə və rus dilindən bizim dilimizə keçmişdir.
Türklər nə üçün qalstuka "kravat" deyir?
Türkiyə türkcəsində işlədilən “kravat” kəlməsi xorvatlarla əlaqədardır. Söz fransızca "cravate" kəlməsindən törəmiş, mənası "xorvatlar" deməkdir. Qalstukun çağdaş aksesuar kimi Fransada meydana gəlməsi təxminən 17-ci əsrə təsadüf edir. 1635-ci ildə Fransa Kralı XIII Lüdovikin əsgərləri arasında birdən-birə boğazına parça bağlayan əsgərlər peyda olmuşdu və bu əsgərlər xorvatlar idi. Zamanla bu parçalar fransız modelyerlərin diqqətini çəkmiş və aksesuar "a la croate", yəni "xorvat tərzi" adı ilə tanınmışdır. Sonralar bu söz Fransa hüdudlarından da kənara çıxmış, aksesuar təkmilləşərək müasir qalstuklar meydana gəlmişdir. Türkiyədə "kravat" sözünün işlənməsi Tənzimat hərəkatı ilə əlaqadardır və ilk qalstuk taxan Osmanlı İmperatoru Sultan Əbdülməcid olmuşdur.
Bilirsizmi?
== İslami qalstuk == 2010-cu ildə İranda islam dəyərlərinə uyğun qalstuk hazırlanıb. Qalstukun müəllifi Hümmət Komeyli onu İran Sənaye Mülkiyyətləri İdarəsində qeydiyyatdan keçirib. Qalstuk qılınc formasındadır. Müəllif deyib ki, qalstukun qılınc formasında olması heç də zorakılığa rəvac vermək deyil: "Bir çox müsəlman ölkələrində, o cümlədən bizim ölkədə müsəlman alimlər və digər din xadimləri qalstukdan istifadəyə icazə vermir və bunu Qərb mədəniyyətinin simvolu kimi qəbul edirlər. Mənim hazırladığım qalstuk gözəl və yaraşıqlı olmaqla yanaşı həm də islam dəyərlərinə uyğundur. Bəzi ayətullahlar və müsəlman alimlər onu bəyəniblər. Qalstukun qılınc formasında hazırlanması Həzrət Əlinin məşhur qılıncı – Zülfüqar qılıncı ilə bağlıdır. Bu müqəddəs qılınc həmişə zülmə qarşı olub, ədalətin bərqərar olunmasına xidmət göstərib".
Qeyd edək ki, 1979-cu il İranda islam inqilabı qələbə çalandan sonra hökumət idarələrində və digər rəsmi yerlərdə Qərb mədəniyyətinin simvolu kimi təqdim edilən qalstuk taxmağa qadağa qoyulub.
Buxar avtomobili
thumb|Amédée Bollée 1875. Buxar dilicansı. 60 km/saat sürət yığa bilirdi. Buxar avtomobili — müasir daxiliyanma mühərrikləri yerinə buxar mühərrikləri istifadə edilən avtomobillər. Belə avtomobillər bir neçə əsr mövcud olub, ancaq buxar mühərrikinin aşağı səmərəliliyinə görə XX əsr əvvəllərində daxiliyanma mühərrikli avtomobillər tərəfindən sıxışdırıldı. XIX əsr sonlarında isə buxar mühərrikləri təkmilləşdirilsə də belə avtomobillər geniş tətbiq edilə bilinmədi.
Şərq sigezbekiyası
(Sigesbeckia orientalis) — cinsinə aid bitki növü.
Kojuf
Kojuf — Balkan yarımadasında yerləşən dağ silsiləsi. Silsilənin əsas hissəsi Makedoniya (80 %) ərazisində, kiçik hissəsi isə Yunanıstan (20 %) ərazisində yerləşir.
Ümumi məlumat
Dağ sisteminin qərb qurtaracağı Blaşisa çayına qədər uzanır, şimal-qərb hissəsi isə Mrejiçko kəndindən Dəmir-Kapiya şəhərinə qədər davam edir. Kojuf dağlarının özəlliklərindən biri Aralıq və Egey dənizləri arasında təbii sərhəd rolunun oynamasıdır. Silsilənin ən hündür zirvəsi Yunanıstanla sərhəddə yerləşən Potadır (2171 m).
Dağ silsiləsinin ətəkləri iynəyarpaqlı ağaclardan ibarət meşələrlə örtülüdür. Daha çox adi şam, Avstriya Qara şamı, ağ şam, ardıc geniş yayılıb. Enliyarpaqlı meşə zonasında isə palıd və vələs üstünlük təşkil edir. Yüksək dağ zirvələri alp çəmənliyidir və yay otlaqları kimi istifadə olunur.
Tarixi özəlliyi
Birinci Dünya Müharibəsi illərində Kojuf dağları bölgəsində Solonik cəbhəsi düyüşü baş vermi. İkinci Dünya Müharibəsi zamanı isə dağ ərazisində ücüncü və yeddinci makedoniya zərbə briqadası yaradılmış.
Exolot
thumb|Çox şüalı əks-səda siqnalından istifadə edərək əks-sədanın illüstrasiyası.
Exolot — ultrasəs səs dalğalarının köməyi ilə dəniz dibinin dərinliyini ölçən və şaquli dəniz mühitində olan obyektlərin səthə olan məsafəsini təyin edən naviqasiya vasitəsi.
Tanrıya pərəstiş kultu
Tanrıya pərəstiş kultu — Cənub-Şərqi Asiyada, xüsusilə də Çində qeyri-ənənəvi inanclardan, təhlükəli hesab edilən dini cərəyanlardan biri.
Tanrıya pərəstiş kultunun lideri Lyu Caquo əvvəllər "İlahidən göndərilmiş kral" sektasının üzvü olmuş, ancaq sektanın rəhbəri Van Yanminin adi insan olduğunu bildikdən sonra ondan ayrılmışdır. O, belə inancların kökündə fırıldaqçılığın durduğunu tez bir zamanda anlayaraq, 1993-cü ildə kral sektasının bir sıra davamçılarını öz tərəfinə çəkmiş və şəxsi kultunu yaratmışdır. Lyu iddia edirdi ki, o, Yer kürəsinin tanrısıdır. O, öz sektasından varlanmaq və ziyarətçilərlə intim əlaqəyə girmək məqsədilə istifadə edirdi. Sonralar Lyunu 40000 ABŞ dollarını mənimsəməkdə və sektanın 10 üzvünü, həmçinin iki 13 yaşlı qızı zorlamada ittiham etdilər. Həbsdə olan Lyu asanlıqla dələduzluğunu boynuna alaraq bildirdi:
Şprits
Tarixi
thumb|200px|Metal şprits Tarixdə ilk venadaxili inyeksiya XVII əsrə təsadüf edilsə də, halhazırda tanıdığımız formada ilk şprits 1853 cü ildə baytar həkim Çarlz Qabriel Pravaz və Aleksandr Vud  tərəfindən bir-birilərindən xəbərsiz icad edilmişdir. İlk şprits metaldan və qeyri şəffaf kauçuqdan hazırlandığı üçün məhlulun dozası porşenin dəstəyindəki işarələrlə müəyən edilirdi.
Tanrıya pərəstiş kultu
Lyu Caquo 1999-cu ildə ölüm hökmünə məhkum edilənədək Tanrıya Pərəstiş kultu Hunan əyalətində 10000-dən çox adamı təriqətə cəlb etməyə nail olmuşdu.
Carex lenticularis
(Carex lenticularis) —  fəsiləsinin  cinsinə aid bitki növü.
Turabad
Turabad — Azərbaycan Respublikasının Zəngilan rayonunun Cahangirbəyli kənd inzibati ərazi dairəsində kənd.
Tarixi
Turaabad kəndi Oxçu çayının sahilində, dağətəyi ərazidədir. Oykonim türk dillərindəki “yaşayış məntəqəsi, şəhər, kənd”, “səngər, qala, bina, ev” mənalarında işlənən tur sözündən və abad komponentlərindən düzəlib, “kənd, yaşayış məskəni” mənasındadır.
1993-ci ildə Ermənistan Respublikası Silahlı Qüvvələri tərəfindən işğal edilib.
21 oktyabr 2020-ci il tarixində Azərbaycan Silahlı Qüvvələri tərəfindən işğaldan azad edilmişdir.
Carex lepida
—   fəsiləsinin  cinsinə aid bitki növü.
Sen-Sir-an-Arti
Sen-Sir-an-Arti — Fransada bələdiyyə, region — İl-de-Frans, departament —Val-d’Uaz, rayon — Pontuaz, kanton — Manö-an-Veksen. Əhalisi — 226 nəfər (1999).
Bələdiyyə Paris şəhərinin 60 km şimal-qərb, Serji bələdiyyənin 28 km şimal-qərbdə yerləşir.
Demoqrafiya
Əhalinin dinamikası (Cassini и INSEE ):
Şinçeonci
Şinçeonci — Cənub-Şərqi Asiyada, xüsusilə də Koreyada qeyri-ənənəvi inanclardan, təhlükəli hesab edilən dini cərəyanlardan biri.
"İsa Kilsəsi, səyyar Məbədin vəhyləri" kimi də tanınan bu cərəyanın əsası 1984-cü ildə sabiq-yevangelist Li Man-hi tərəfindən qoyulmuşdur.
Şinçeocinin “Yeni Göy və Yer” kimi tərcümə olunan əsas müddəası ondan ibarətdir ki, İsa hazırda Bibliyanın və vəhyin həqiqətini dərk etdiyini söyləyən Linin vücuduna daxil olmuş ruhi mahiyyətdir. Li iddia edir ki, o, İsanın yerinə gəlmiş peyğəmbərdir. Bu koreyalı dünyanın artıq məhv olduğunu, bütün insanların axirət həyatı yaşadığını, buna görə də, əbədi yaşayacaqlarını təbliğ edir və inandırır ki, bütün digər kilsələr iblisin nəzarəti altındadır. Şinçeonci öz davamçılarını İncil mətnlərinin təhrif edilmiş izahına inandırır, həmçinin onlarla mütəmadi olaraq yarımhərbi gecə yığıncaqları keçirir.
Dakar
Dakar — Seneqalın paytaxtı.
Cəğal (Maku)
Cəğal — İranın Qərbi Azərbaycan ostanında kənd.
Coğrafi yerləşməsi
Maku şəhristanının Siyahçeşmə bölgəsinin Bəhbəhcik kəndistanında, Siyahçeşmə qəsəbəindən 20 km şimal-şərqdədir.
Panayiota Vlahaki
Panayiota Vlahaki (3 aprel 1991) — Yunanıstanlı marafonçu. Panayiota Vlahaki Yunanıstanı 2016-cı ildə XXXI Yay Olimpiya Oyunlarında təmsil etdi.
Karyerası
Panayiota Vlahaki birinci dəfə Olimpiya Oyunlarına 2016-cı ildə qatıldı. O, Braziliyanın Rio-de-Janeyro şəhərində baş tutan XXXI Yay Olimpiya Oyunlarında marafon yarışlarında qüvvəsini sınadı və məsafəni 2 saat 59 dəqiqə 12 saniyəyə qət edərək 157 marafonçu sırasında 118-ci yeri tutdu.
Seyran Səxavət
Xanlarov Seyran Əsgər oğlu — yazıçı, şair, nasir, tərcüməçi, 1980-ci ildən Azərbaycan Yazıçılar Birliyinin üzvü.
Həyatı
Seyran Səxavət 1946-cı il martın 23-də Füzuli rayonunun (keçmiş Qarabulax rayonu) Yağlıvənd kəndində anadan olmuşdur. Həmin kənddə orta məktəbi bitirdikdən sonra Natəvan adına Füzuli şəhər məktəbində direktorun köməkçisi vəzifəsində işləmişdir (1962-1964). Sonra ADU-nun şərqşünaslıq fakültəsində təhsil almışdır (1964-1970). Sovet Ordusu sıralarında əsgəri xidmət zamanı SSRİ Müdafiə Nazirliyində tərcüməçi olmuşdur (1970-1972). "Ədəbiyyat və incəsənət" qəzeti redaksiyasında xüsusi müxbir, ədəbi işçi kimi çalışmış, sonra iki il İranda tərcüməçi işləmişdir (1974-1976). Yenidən Bakıda "Ədəbiyyat və incəsənət" qəzeti redaksiyasında ədəbi işçi kimi fəaliyyət göstərmişdir (1976-1981). Sonra "Ulduz" jurnalı redaksiyasında nəsr şöbəsinin müdiri işləmişdir (1981-1991).
Bədii yaradıcılığa 1962-ci ildən dövri mətbuatda çap etdirdiyi şeir, hekayə və publisist yazıları ilə başlamışdır. Həmin vaxtdan mərkəzi və respublika mətbuatı səhifələrində müntəzəm çıxış edir. Əsərləri keçmiş SSRİ xalqlarının dillərinə və bir sıra xarici dillərə tərcümə olunmuşdur. "Qızıl teşt" pyesi Azərbaycan Akademik Dram teatrında (1988), "Büst" pyesi Lənkəranda (1989), "Qapıların o üzündə qalan dünya" pyesi Füzulidə (1990) Dövlət dram teatrında tamaşaya qoyulmuşdur.
2002-ci ildə "Nekroloq" romanı Azərbaycan Yazıçılar Birliyinin Y.Səmədoğlu adına "İlin ən yaxşı romanı" mükafatına layiq görülmüşdür.
Quan İnin Metodu
Quan İnin Metodu — Cənub-Şərqi Asiyada, xüsusilə də Tayvanda qeyri-ənənəvi inanclardan, təhlükəli hesab edilən dini cərəyanlardan biri.
Bu dini hərəkat əslən Vyetnamdan olan və özü özünü Ali Usta adlandıran Çinq Hay tərəfindən təsis edilmişdir. Quan İnin davamçıları Tanrının varlığını dərk etmək üçün daxili işığa və daxili səsə əsaslanan meditasiyaları təcrübədən keçirirlər. Onlar öz fəaliyyətlərini dünyada ən böyük vegetarian biznesi sayılan “Loving Hut” beynəlxalq restoranlar şəbəkəsi ilə pərdələyirlər.
Cəfərli (Ərdəbil)
Cəfərli — İranın Ərdəbil ostanının Kövsər şəhristanı ərazisinə daxil olan kənd.
Qan qartalı
Qan qartalı (qədim skandinav dilində - blóðörn) - Vikinqlər tərəfindən istifadə edilən edam növü. Edam məhkumun bel hissəsi yuxarıdan aşağıya doğru kəsilərək icra edilirdi. Qabırğalar onurğadan ayrılırdı və bununla da insan bədənində qartal qanadlarına bənzər iki yarım hissə yaranırdı. Edamın icrası ağciyərin çıxarılması ilə yekunlaşırdı. Qan qartalı Avropada icra edilən ən amansız edam növü hesab edilirdi.
Cəfərli (Ərdəbil)
Əhalisi
2006-cı il məlumatına görə kənddə 106 nəfər yaşayır (23 ailə).
Əliheydər Qarayev
thumb|Azərbaycanlı kommunist inqilabçılar Əliheydər Qarayev və Həbib Cəbiyev, 1921-ci il Qarayev Əliheydər Ağakərim oğlu — Azərbaycan SSR və Sovet siyasi və dövlət xadimi, jurnalist, Gürcüstan Demokratik Respublikası və Azərbaycan Xalq Cümhuriyyəti parlamentlərinin deputatı; Bakı Müvəqqəti İnqilab Komitəsinin sədri (1920), Azərbaycan SSR xalq ədliyyə və əmək komissarı (1920), Bakı Soveti İcraiyyə Komitəsinin sədri (1920), Azərbaycan SSR xalq hərbi dəniz işləri komissarı (1920–1923).
Həyatı
Əliheydər Qarayev əvvəlcə mollaxanada, sonra Şamaxı realnı məktəbində oxumuş, bir müddət Bakıda rus-tatar məktəbində dərs demişdir. 1916-cı ildə Don (indiki Novoçerkassk) Politexnik İnsitutuna daxil olmuş, tələbələrin inqilabi çıxışlarında iştirak etmişdir. 1917-ci ildə Şamaxı Fəhlə və Əsgər Deputatları Sovetinin sədri olmuşdur.Əliheydər Qarayev Ağakərim oğlu, 1896-cı ilin iyun ayının 20-də Şamaxı şəhərində anadan olub. Tacir olan atası tərəfindən 6 yaşında mollaxanaya təhsil almaq məqsədilə göndərilir. 10 yaşında isə realnı məktəbə yazılır. Qarayevin şəxsiyyətinin formalaşmasında onun müəllimi- görkəmli şair, nasir, dramaturq, publisist və maarif xadimi Abbas Səhhətin böyük rolu olub. Bir müddət Bakıda rus-tatar məktəbində dərs demişdir. Sosial yönümlü xarakterinə görə məktəbin ictimai işlərində fəal iştirak edir və üzərində böyük təsiri olmuş, demokratik ideyaların carçısı "Molla Nəsrəddin" jurnalını maraqlı izləyirdi. Mütərəqqi fikirlərin təbliğatçısı olan "Molla Nəsrəddin" zəhmətkeş xalq və demokratiya cəbhəsində duraraq, azadlıq düşmənlərini — çar mütləqiyyətini, hakim təbəqələrinin ağalığını, imperializmin müstəmləkəçilik siyasətini, geriliyi, mövhumat, cəhalət və xurafatı amansız satira atəşinə tutmuş, Azərbaycan xalqının milli oyanışında, əhalinin geniş təbəqələri içərisində istiqlal ideyalarının yayılmasında mühüm rol oynamışdır. Azərbaycan poeziyasında inqilabi satiranın banisi, görkəmli şair Mirzə Ələkbər Sabir (1862–1911) və Abbas Səhhətin (1874–1918) təsiri altında gənc Əliheydər həmin jurnalda öz məqalələrini dərc etdirir. 1913-cü ildə isə jurnalın Tiflisdəki qurultayında nümayəndə heyətinin tərkibində iştirak edir. Aradan bir il keçəndən sonra Şamaxıda, Bakı şəhərində mədəni-maarif işləri ilə məşğul olan "Nicat"ın təşəbbüsü ilə yaradılmış xeyriyyə cəmiyyətinə üzv oldu və cəmiyyətə verdiyi töhfələrdən ötrü, şöbənin rəhbərliyi tərəfindən ona təşəkkür edildi.
Siyasi fəaliyyəti
Ədalətsiz Çar istibdadına qarşı etirazını, mütərəqqi sosial-demokrat ideyalarında kəşf edən Əliheydər 1917-ci il Fevral burjua inqilabını Novoçerkasskda qarşılayır və təhsilindən ayrılaraq Azərbaycana-Şamaxıya qayıdır. Burada müxtəlif mədəni-maarif və siyasi işlərdə, onların təşkil edilməsində iştirak edir. Məhz özünün iştirakı ilə təsis edilmiş Fəhlə və Əsgər Deputatları Şurasının İcraiyyə Komitəsinə üzv seçildi. Həmçinin iyun ayının ortalarında Şamaxı kəndliləri Qarayevi, Zaqafqaziya kəndli deputatlarının Tiflisdə keçirilən qurultayına nümayəndə seçdilər. Abbas Səhhətin "Açıq söz" qəzetində 1917-ci ilin mayında dərc olunmuş "Müsəlman tələbələrinin fəaliyyəti" məqaləsində Əliheydər Qarayevin Şamaxıdakı fəaliyyəti xüsusi qeyd olunurdu. Bir aydan sonra isə Petroqraddakı Birinci Ümumrusiya Kəndli Soveti İcraiyyə Komitəsinə üzv seçildi. Həmin ilin sentyabrında Tiflisə gələn Qarayev menşevik sıralarına qoşulur. Bu zaman o, "Al Bayraq" adlı qəzetdə öz siyasi baxışlarını ortaya qoyurdu. Həmin qəzetdən sonra isə, satirik jurnal olan "Tartan-Partan"da fəaliyyətinə davam edir. Bu vaxtdan etibarən o, aktiv şəkildə siyasi fəaliyyətlə məşğul olmağa başlayır.
1918-ci ilin oktyabrında açılan Gürcüstandakı menşevik parlamentinə, Hümmət partiyası adından deputat seçilir Həmin dövrdə o, RK(b)P Bakı Komitəsinin üzvləri — İ.İ.Anaşkin, L.İ.Mirzoyan, A.İ.Mikoyan və digərləri ilə dostluq edirdi. Bu onun bolşevizm mövqeyinə keçməsi sahəsində həlledici rol oynadı, beləliklə 1919-cu ilin fevralında Əliheydər RK(b)P-nın mübariz cərgələrinə daxil olaraq, RK(b)P Bakı komitəsinin üzvü seçilir. O, tez-tez fəhlə yığıncaqlarına gəlir, onların hüsn-rəğbətini qazanırdı. Parlaq natiqlik qabiliyyətləri, rus və Azərbaycan dillərini bilməsi, Bakının hüdudlarından kənardakı siyasi iş təcrübəsi onun bolşeviklər arasında liderə çevrilməsinə səbəb oldu və bu ona Bakı mərkəzi fəhlə klubunun idarə heyətinə daxil olmasına, sonralar isə həmin klubun sədri seçilməsinə imkan verdi. 1918-ci ilin sonlarında isə Bakı Fəhlə Konfransının, 1919-cu ildə Rəyasət Heyətinin üzvü, sonra isə sədri seçilmişdir. 1919–1920-ci illərdə bir sıra bolşevik qəzetlərinin redaktoru olmuşdur. Bu nəşrlər vasitəsilə xalqa mövcud hökuməti devirib, yerində Sovet hakimiyyəti qurmağı təbliğ edirdi.